CELEX: 62012TB0213(01)
Language: el
Date: 2013-06-04 00:00:00
Title: Υπόθεση T-213/12: Διάταξη του Γενικού Δικαστηρίου της 4ης Ιουνίου 2013 — Elitaliana κατά Eulex Κοσσυφοπέδιο (Προσφυγή ακυρώσεως — Δημόσιες συμβάσεις υπηρεσιών — Δημόσιος διαγωνισμός — Ελικόπτερο για την υποστήριξη της αποστολής Eulex Κοσσυφοπέδιο — Απόρριψη της προσφοράς διαγωνιζομένου — Έλλειψη της ιδιότητας του καθού — Απαράδεκτο)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/80
            
         Διάταξη του Γενικού Δικαστηρίου της 4ης Ιουνίου 2013 — Elitaliana κατά Eulex Κοσσυφοπέδιο
   (Υπόθεση T-213/12) (1)
   
   (Προσφυγή ακυρώσεως - Δημόσιες συμβάσεις υπηρεσιών - Δημόσιος διαγωνισμός - Ελικόπτερο για την υποστήριξη της αποστολής Eulex Κοσσυφοπέδιο - Απόρριψη της προσφοράς διαγωνιζομένου - Έλλειψη της ιδιότητας του καθού - Απαράδεκτο)
   2013/C 225/178
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-ενάγουσα: Elitaliana SpA (Ρώμη, Ιταλία) (εκπρόσωπος: R. Colagrande, δικηγόρος)
   
      Καθής-εναγομένη: Eulex Κοσσυφοπέδιο (Πρίστινα, Κοσσυφοπέδιο) (εκπρόσωπος: G. Brosadola Pontotti, solicitor)
   
      Αντικείμενο
   
   Αίτημα, αφενός, να ακυρωθούν τα μέτρα που έλαβε η Eulex Κοσσυφοπέδιο στο πλαίσιο της αναθέσεως σε άλλον διαγωνιζόμενο της εκτελέσεως της δημοσίας συμβάσεως με τίτλο «EuropeAid/131516/D/SER/XK — Ελικόπτερο για την υποστήριξη της αποστολής Eulex στο Κοσσυφοπέδιο (PROC/272/11)» και, αφετέρου, να υποχρεωθεί η Eulex Κοσσυφοπέδιο να αποκαταστήσει τη ζημία που προκάλεσε στην προσφεύγουσα-ενάγουσα λόγω της μη αναθέσεως σε αυτήν της εν λόγω συμβάσεως.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει την Elitaliana SpA στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.
            
         
      (1)  ΕΕ C 200 της 7.7.2012.